Na temelju članka 107. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18 ,98/19), Pravilnika o načinu i postupku zapošljavanja u Osnovnoj školi Marije Jurić Zagorke , KLASA: 003-05/20-01/5, URBROJ: 238-32-27-01-20-2 od 30. listopada 2020. godine, te sukladno Odluci Gradonačelnika Grada Vrbovca o uključivanju pomoćnika u nastavi ili stručnih komunikacijskih posrednika u školskoj 2021./2022. godini, KLASA:602-02/21-03/07, URBROJ: 238/32-03/04-21-15 od 24. ožujka 2021. godine, Odluke o dopuni Odluke o uključivanju pomoćnika u nastavi ili stručnih komunikacijskih posrednika u školskoj 2021./2022. godini, KLASA:602-02/21-03/07, URBROJ: 238/32-03/04-21-20 od 26. ožujka 2021. godine, II. Odluke o dopuni Odluke o uključivanju pomoćnika u nastavi ili stručnih komunikacijskih posrednika u školskoj 2021./2022. godini, KLASA:602-02/21-03/07, URBROJ: 238/32-03/04-21-27 od 28. lipnja 2021. godine, te sukladno uvjetima u okviru Poziva za dodjelu bespovratnih sredstava UP.03.2.1.06 „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza IV“ koji se financira sredstvima europskog socijalnog fonda u okviru Operativnog programa „Učinkoviti ljudski potencijali“ 2014.-2020., Osnovna škola Marije Jurić Zagorke, koju zastupa ravnateljica Edina Operta, prof., raspisuje

**NATJEČAJ**

**za zapošljavanje osoba za obavljanje poslova pomoćnika u nastavi**

Pojmovi koji se koriste u ovom Javnom pozivu, a imaju rodno značenje, bez obzira na to koriste li se u ženskom ili muškom rodu, obuhvaćaju na jednak način ženski i muški rod.

**CILJ PROJEKTA**

Pružiti potporu uključivanju učenika s teškoćama u razvoju u osnovnoškolskoj odgojno-obrazovnoj ustanovi kako bi se osigurali uvjeti za poboljšanje njihovih obrazovnih postignuća, uspješniju socijalizaciju i emocionalno funkcioniranje.

Nositelj projekta: Grad Vrbovec

Partneri u projektu: Osnovna škola Marije Jurić Zagorke, Osnovna škola Krunoslava Kutena i Razvojna agencija Grada Vrbovca.

**Opći podatci**

**Mjesto rada**: Osnovna škola Marije Jurić Zagorke, Brdo 12A, 10 340 Vrbovec

**Broj traženih osoba**: 6 pomoćnika u nastavi

**Radno vrijeme**: nepuno radno vrijeme ovisno o potrebama učenika s teškoćama u razvoju (23-28 sati tjedno)

**Vrsta ugovora**: ugovor o radu na određeno vrijeme za nastavnu godinu 2021./2022.

**Prijevoz**: sukladno zakonskim propisima odnosno Kolektivnom ugovoru.

**OPĆI UVJETI:**

* puna poslovna sposobnost.
* zdravstvena sposobnost za obavljanje poslova radnog mjesta na koje se osoba prima.

**POSEBNI UVJETI:**

* završeno najmanje četverogodišnje srednjoškolsko obrazovanje.
* posebni uvjeti za zasnivanje radnog odnosa u školskoj ustanovi sukladno članku 105. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 16/12, 86/12, 94/13 i 152/14, 7/17, 68/18)
* protiv osobe nije pokrenut kazneni postupak odnosno ne postoje zapreke za zasnivanje radnog odnosa u školskoj ustanovi sukladno članku 106. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 16/12, 86/12, 94/13 i 152/14, 7/17, 68/18).

Poželjna iskustva i vještine:

* iskustvo u radu na poslovima pomoćnika u nastavi i
* iskustvo u neposrednom radu i/ili provođenju vremena s djecom s teškoćama u razvoju
* osnovna razina stranog jezika (engleski ili njemački jezik)

Kandidat koji ostvaruje pravo prednosti pri zapošljavanju dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Uz prijavu na natječaj dužan je priložiti sve dokaze o ispunjavanju traženih uvjeta kao i rješenje odnosno potvrdu o priznatom statusu iz koje je vidljivo spomenuto pravo.

Sukladno odredbi članka 103. Zakona o hrvatskim braniteljima iz Domovinskog rata i članovima njihovih obitelji (NN 121/17) objavljuje se poveznica na internetsku stranicu Ministarstva na kojoj su navedeni dokazi potrebni za ostvarivanje prava prednosti pri zapošljavanju:
<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>
<https://gov.hr/moja-uprava/hrvatski-branitelji/zaposljavanje/prednost-pri-zaposljavanju/403>

Sukladno odredbama Uredbe (EU) 2016/679 Europskog parlamenta i Vijeća od 27. travnja 2016. godine o zaštiti pojedinaca u svezi s obradom osobnih podataka i slobodnog kretanja takvih podataka, svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka.

Sukladno zakonu o ravnopravnosti spolova (N/N br. 82/08 i 69/17) na natječaj se mogu javiti osobe oba spola pod jednakim uvjetima.

**Opis poslova uključuje:**

Pružanje pomoći prema individualnim potrebama učenika s posebnim potrebama ili teškoćama u razvoju. Pomoćnik u nastavi pružati će pomoć u mjeri u kojoj je to djetetu odnosno učeniku potrebno, a ovisno o sposobnostima učenika. Pri pružanju pomoći mora se voditi briga o budućnosti djeteta i zbog toga se potiče osamostaljivanje u okviru mogućnosti učenika s posebnim potrebama. Pomoćnik u nastavi pruža tehničku pomoć na osnovi posebnosti na koje ukazuju roditelji i uputa stručnog tima škole koji određuju nivo i količinu podrške koju pomoćnik u nastavi pruža pojedinom učeniku.

Pomoćnik u nastavi prati učenika na izvan-učioničku ili terensku nastavu (pomoć u kretanju i obavljanju praktičnih radova i sl.).

Nakon selekcije kandidati su dužni proći program uvođenja u rad odnosno stručnu edukaciju u trajanju od najmanje 20 sati prije početka rada. Edukaciju organizira nositelj projekta Grad Vrbovec.

**Uz prijavu kandidati su dužni dostaviti**:

1. Životopis (vlastoručno potpisan, mora sadržavati adresu stanovanja, kontakt broj mobitela i elektronsku poštu).
2. Motivacijsko pismo (objasniti zašto se prijavljujete za posao pomoćnika u nastavi, što želite i zašto ste baš vi idealni za taj posao).
3. Dokaz o završenom obrazovanju (preslika svjedodžbe/diplome ili potvrda o stečenoj stručnoj spremi).
4. Dokaz o prebivalištu (preslika osobne iskaznice).
5. Uvjerenje nadležnog suda da se protiv podnositelja prijave ne vodi kazneni postupak, ne starije od 6 mjeseci.
6. Ukoliko postoji ranije iskustvo u radu sa djecom s teškoćama u razvoju preporuka institucije ili udruge u kojoj ste radili/volontirali.

Preslike mogu biti neovjerene, a poslodavac zadržava pravo uvida u originale dokumenta.

Odabir kandidata koji će obavljati poslove pomoćnika u nastavi izvršiti će Stručno povjerenstvo imenovano od strane Osnovne škole Marije Jurić Zagorke. Kandidati koji ispunjavaju formalne uvjete natječaja biti će pozvani na intervju radi dodatne provjere sposobnosti.

S odabranim kandidatima škola će sklopiti ugovor o radu na određeno vrijeme kojim će se definirati zadaće pomoćnika, trajanje, kao i međusobna prava i obveze i odgovornosti.

Prijave se dostavljaju u zatvorenima omotnicama preporučeno poštom ili osobno u tajništvo škole na adresu: Osnovna škola Marije Jurić Zagorke, Brdo 12A, 10340 Vrbovec, s naznakom "NE OTVARAJ – NATJEČAJ ZA POMOĆNIKE U NASTAVI".

Rok za podnošenje prijava je osam (8) dana od dana objave natječaja, odnosno od­ 29. lipnja 2021. do 07. srpnja 2021. godine.

Nepravodobne i nepotpune prijave neće biti razmatrane.

O rezultatima natječaja kandidati će biti obaviješteni u zakonskom roku.

**OSNOVNA ŠKOLA MARIJE JURIĆ ZAGORKE**

**10340 Vrbovec, Brdo 12A**

**tel: 01/ 2792 929**

e-mail: ured@os-mjzagorke-vrbovec.skole.hr

KLASA: 112-01/21-01/16

URBROJ: 238-32-27-01-21-1

Vrbovec, 29. lipnja 2021. godine.

Ravnateljica Edina Operta, prof.